Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Vaikka rokotustilanne on Israelissa erittäin hyvällä mallilla, -
maan hallitus päätti sulkea ulkomaan lentoliikenteen lähes täysin -
viikon ajaksi, siis tammikuun loppuun saakka.
Tämä siksi, että koronaviruksen toinen muunnos on levinnyt -
odotettua nopeammin ja terveysviranomaiset haluavat -
saada sen kuriin mahdollisimman aikaisessa vaiheessa.
Vain rahtiliikenne kulkee normaalisti, -
kuten on kulkenut koko epidemian ajan.
Tähän mennessä maassa on rokotettu jo lähes 3 miljoonaa ihmistä, -
heistä hieman yli miljoona jo toiseenkin kertaan.
Kaikkiaan tartuntoja on ilmennyt hieman yli 600 000 ja -
niihin on menehtynyt noin 4500 ihmistä.
Terveysministeriön mukaan tarkoitus on rokottaa -
mahdollisimman suuri määrä kansalaisia kahteen kertaan, -
jotta elinkeinoelämä voisi toimia vapaammin -
ja maalle elintärkeä turismi elpyisi.
Tunnettu republikaanisenaattori Ted Cruz -
varoitti USA:n uutta presidenttiä, Joe Bideniä -
suhtautumasta liian kevyin perustein Iranin ydinaseohjelmaan.
Senaattorin mukaan Iranin ulkopolitiikka ja ydinaseohjelma, -
muodostavat perustavaa laatua olevan uhkatekijän -
Israelin valtion olemassaololle.
Joe Bidenin ja Kamala Harrisin muodostama parivaljakko -
tekee historiallisen virheen, jos se aikoo palauttaa suhteet Iraniin -
pelkästään tämän päivän asetelmien valossa, kertoi senaattori Ted Cruz -
Israel Hayoom lehdelle antamassaan haastattelussa.
Senaattori mainitsi myös, että aikanaan Obaman hallitus, -
joka oli USA:n tekemän sopimuksen takana, tähdensi tavoitteeksi sen, -
että Iran ei tulisi milloinkaan saamaan itselleen ydinasetta.
Eri asiantuntijoiden mukaan Iran on jo keskimäärin 4-5 kuukauden päässä -
siitä hetkestä, jolloin heillä on käytettävissään -
riittävästi korkearikasteista uraania pommin rakentamiseen.
Pääministeri Netanjahu onkin lähettänyt luottomiehensä, -
ulkomaantiedustelu Mossadin johtajan Jossi Cohenin -
Yhdysvaltoihin tapaamaan Bidenin hallinnon ja sotilasjohdon päättäjiä -
antaakseen heille ajantasaista informaatiota Iranin ydinohjelman -
sekä ballististen ohjusohjelman nykytilasta.
USA:n kongressissa demokraattista puoluetta edustava -
äärimmäisen Israel-vastaisista mielipiteistään tunnettu Rashida Tlaib
on nostanut jälleen esiin väitteet Israelin, -
hänen mukaansa harjoittamasta rotusyrjinnästä.
Edustaja Tlaib perustelee väitettään sillä, -
että hänen palestiinalaisalueilla asuva isoäitinsä -
ei ole saanut vielä koronarokotetta, -
vaikka miljoonat israelilaiset ovat jo saaneet sen.
Tlaibin mukaan Israel on miehittäjä, jonka velvollisuus on -
huolehtia miehittämälleen kansalle vastaavia oikeuksia -
kuin maan omillekin kansalaisille.
Koska Israel pitää huolen vain omistaan, se on selvästi rasistinen, -
siis rotusyrjintään syyllistyvä valtio.
Kongressiedustaja Tlaib unohtaa selvästikin sen, -
että Palestiinan itsehallinto ei ole itsenäinen, YK:n tunnustama valtio, -
joten sitä ei myöskään voi miehittää termin oikeassa merkityksessä.
Samalla Rashida Tlaib jättää huomioimatta sen tosiasian, -
että Palestiinan itsehallinto on ilmoit- tanut jo useiden kuukausien ajan, -
että he ovat tilanneet neljä miljoonaa annosta rokotteita Venäjältä,-
eivätkä tarvitse siihen Israelin apua.
Presidentti Joe Bidenin hallinnon ulkoministeri Tony Blinken -
vastasi kongressiedustaja Rashiba Tlaibin syytöksiin, -
ollessaan senaatin ulkoasiainvalio- kunnan kuultavana -
nimityksensä johdosta.
Blinkenin mukaan Yhdysvallat ei tule siirtämään suurlähetystöä -
takaisin Tel Aviviin, vaan se on ja pysyy Jerusalemissa, -
joka on Israelin valtion pääkaupunki.
Samalla Tony Blinken torjui väitteet Israelista rasistisena valtiona ja -
asettui vastustamaan hyvin voimakkaasti ns. BDS-liikettä, -
joka ajaa Israelia kohtaan boikottia, eristämistä ja sanktioita.
Ulkoministeri Blinken totesi Iranin olevan maailman suurin valtio, -
joka tukee avoimesti terrorismia, ja on Lähi- ja Keski-Idän -
rauhanomaiselle kehitykselle suurin uhkatekijä.
Asetelmat, joita Joe Bidenin uusi ulkoministeri toi esille, -
näyttäisivät antavan Israelin hallinnolle enemmän liikkumatilaa -
ja poistavan joitakin pahoja ennakko aavistuksia -
Bidenin Iran-politiikan suhteen.
Bidenin hallinto tukee myös kahden valtion mallia, -
kertoi ulkoministeri Blinken.
"Pyrimme saamaan aikaan uudet neuvottelut puhtaalta pöydältä, -
mutta emme presidentti Trumpin tekemän ehdotuksen pohjalta."
Nähtäväksi jää, miten Tony Blinken onnistuu tehtävässä, jossa asetelmat -
eivät ole muuttuneet vuosikymmenien aikana juuri mihinkään.
Erityisesti on huomioitava USA:n tunnustama -
Jerusalem Israelin jakamattomana pääkaupunkina, -
jota palestiinalaiset eivät voi hyväksyä.
USA:n väistynyt presidentti Donald Trump -
teki viimeisenä työpäivänään merkittävän tunnustuksen -
niin Israelille kuin maailman kristityillekin.
Jerusalemissa, Vanhankaupungin muurien ulkopuolella -
etelään päin sijaitseva ns. Daavidin kaupunki on ollut hyvin aktiivisten -
arkeologisten kaivausten ja tutkimusten kohteena jo vuosikausia.
Sitä mukaan kun kaivaukset ovat edistyneet, on yhä selvemmin -
tullut myös esiin kaupungin, kuningas Daavidin aikaan liittyvää historiaa.
Näin siitäkin huolimatta, että palestiinalaiset ovat toistuvasti -
väittäneet kaivauksia laittomiksi ja kaikkien arkeologisten todisteiden -
osoittavan kaupungin islamilaista, eikä sen Raamatullista historiaa.
Presidentti Trump vihelsi tavallaan pelin poikki ja -
ilmoitti yhdessä maan Jerusalemissa sijaitsevan suurlähetystön kanssa, -
että Yhdysvallat tunnustaa presidentillisellä asetuksella -
Daavidin kaupungin kuuluvan sekä juutalaisten -
että kristittyjen perintökohteeksi.
Yhdysvaltojen Israelin suurlähettiläs David Friedman teki henkilökohtaisen
tutustumiskäynnin Daavidin kaupunkiin sekä erityisesti -
ns. Pyhiinvaeltajien polkuun, joka johti muinaiselta Siiloan lähteeltä -
ylös Toiselle Temppelille.
Keskiviikkona 27.1. vietettiin jälleen maailmanlaajuisesti -
jokavuotista Holokaustin uhrien muistojuhlaa.
Päivä merkittiin muistojuhlan ajankohdaksi -
Auschwitzin tuhoamisleirin porttien avauduttua -
silloisen Neuvostoliiton joukoille toisen maailmansodan loppuvaiheilla.
Suomessa toimiva Holokaustin uhrien muistojärjestö järjesti sekin oman -
tapahtumansa, kuten on tehnyt jo usean vuosikymmenen ajan.
Koronarajoituksista johtuen tilaisuus ei ollut tällä kertaa yleisötilaisuus, -
vaan paneelityyppinen keskustelutilaisuus, -
jossa oli mukana myös HUM järjestön nykyinen puheenjohtaja, -
entinen kansanedustaja Kimmo Sasi.
Muista arvovieraista mainittakoon Israelin Suomen suurlähettiläs -
Hagit Ben-Yaakov, sekä Saksan ja Puolan suurlähettiläät.
Helsingin Juutalaisesta seurakunnasta mukana olivat sen puheenjohtaja -
Yaron Nadbornik sekä ylirabbi Simon Livson.
Tilaisuus televisioitiin ja on nähtävissä -
useilla eri sosiaalisen median kanavilla.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola